cyanic-selkie/wikianc huggingface dataset:
बहल, भिवानी
बहल (Bahal) भारत के हरियाणा राज्य के भिवानी ज़िले में स्थित एक नगर है। यह राजस्थान की सीमा के पास स्थित है, जिसके पार चूरू ज़िले में राजगढ़ स्थित है।
चंद्रवेल्लि, बेल्लंपल्लि मण्डल
चंद्रवेल्लि, बेल्लंपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रैक और पिनियन गियर
रैक और पिनियन गियर (rack and pinion gear) का उपयोग घूर्णी गति को स्थानान्तरी गति में, या स्थानान्तरी गति को घूर्णी गति में बदलने के लिए किया जाता है। इस व्यवस्था में एक वृत्ताकार गियर होता है, जिसे पिनियन (pinion) कहते हैं और दूसरा रैखिक गियर होता है जिसे रैक (rack) कहते हैं। पिनियन को घूर्णी गति कराने पर (घुमाने पर) वह रैक को रैखिक गति कराता है। इसी प्रकार यदि रैक को रखिक गति करायी जाय तो वह पिनियन को घूर्णी गति कराएगा। रैक और पिनियन की व्यवस्था में दाँते या तो सीधे (अक्ष के समानान्तर) हो सकते हैं या सर्पिल (helical) हो सकते हैं। सर्पिल गियर अधिक लगाए जाते हैं क्योंकि काम करते समय उनसे कम आवाज आती है और उनकी लोड लेने की क्षमता भी अधिक होती है।
देवी सूक्त
देवी सूक्तम् ऋग्वेद का एक मंत्र है जिसे अम्भ्राणी सूक्तम् भी कहते हैं। इसमें ८ श्लोक हैं। यह वाक् (वाणी) को समर्पित है।
यह सूक्त वर्तमान काल में भी हिन्दुओं द्वारा प्रयुक्त है। देवी महात्म्यम् के पाठ के बाद देवी सूक्त का भी पाठ किया जाता है।
सूक्त कुछ इस प्रकार है -
रौद्रायै नमो नित्यायै गौर्यै धात्र्यै नमो नमः। ज्योत्स्नायै च इन्दुरूपिण्यै सुखायै सततम् नमः।। २।।
कल्याण्यै प्रणताम् वृद्ध्यै सिद्ध्यै कुर्मो नमो नमः। नैर्ऋत्यै भूभृताम् लक्ष्म्यै शर्वाण्यै ते नमो नमः।। ३।।
दुर्गायै दुर्गपारायै सारायै सर्व कारिण्यै। ख्यात्यै तथैव कृष्णायै धूम्रायै सततम् नमः।। ४।।
अति सौम्याति रौद्रायै नताः तस्यै नमो नमः। नमो जगत् प्रतिष्ठायै देव्यै कृत्यै नमो नमः।। ५।।
या देवी सर्वभूतेषू चेतनेत्यभिधीयते। नमः तस्यै नमः तस्यै नमः तस्यै नमो नमः ॥ ७ ॥
या देवी सर्वभूतेषू बुद्धि रूपेण संस्थिता। नमः तस्यै नमः तस्यै नमः तस्यै नमो नमः ॥ ८ ॥
या देवी सर्वभूतेषू निद्रा रूपेण संस्थिता। नमः तस्यै नमः तस्यै नमः तस्यै नमो नमः ॥ ९ ॥
या देवी सर्वभूतेषू क्षुधा रूपेण संस्थिता। नमः तस्यै नमः तस्यै नमः तस्यै नमो नमः ॥ १० ॥
यादेवी सर्वभूतेषू छाया रूपेण संस्थिता। नमः तस्यै नमः तस्यै नमः तस्यै नमो नमः ॥११॥
या देवी सर्वभूतेषू शक्ति रूपेण संस्थिता। नमः तस्यै नमः तस्यै नमः तस्यै नमो नमः ॥१२॥
या देवी सर्वभूतेषू तृष्णा रूपेण संस्थिता। नमः तस्यै नमः तस्यै नमः तस्यै नमो नमः ॥१३॥
या देवी सर्वभूतेषू क्षान्ति रूपेण संस्थिता। नमः तस्यै नमः तस्यै नमः तस्यै नमो नमः ॥१४॥
या देवी सर्वभूतेषू जाति रूपेण संस्थिता। नमः तस्यै नमः तस्यै नमः तस्यै नमो नमः ॥१५॥
या देवी सर्वभूतेषू शान्ति रूपेण संस्थिता। नमः तस्यै नमः तस्यै नमः तस्यै नमो नमः ॥१७॥
या देवी सर्वभूतेषू श्रद्धा रूपेण संस्थिता। नमः तस्यै नमः तस्यै नमः तस्यै नमो नमः ॥१८॥
या देवी सर्वभूतेषू कान्ति रूपेण संस्थिता। नमः तस्यै नमः तस्यै नमः तस्यै नमो नमः ॥१९॥
या देवी सर्वभूतेषू स्मृति रूपेण संस्थिता। नमः तस्यै नमः तस्यै नमः तस्यै नमो नमः ॥ २२ ॥ या देवी सर्वभूतेषू दया रूपेण संस्थिता। नमः तस्यै नमः तस्यै नमः तस्यै नमो नमः ॥ २३ ॥
या देवी सर्वभूतेषू तुष्टि रूपेण संस्थिता। नमः तस्यै नमः तस्यै नमः तस्यै नमो नमः ॥ २४ ॥
या देवी सर्वभूतेषू मातृ रूपेण संस्थिता। नमः तस्यै नमः तस्यै नमः तस्यै नमो नमः ॥ २५ ॥
या देवी सर्वभूतेषू भ्रान्ति रूपेण संस्थिता। नमः तस्यै नमः तस्यै नमः तस्यै नमो नमः ॥ २६ ॥
इन्द्रियाणाम् अधिष्ठात्री भूतानाम् च अखिलेषु या। भूतेषु सततम् तस्यै व्याप्ति देव्यै नमो नमः ॥ २७ ॥
चिति रूपेण या कृत्स्नमेतद् व्याप्त स्थिता जगत्। नमः तस्यै नमः तस्यै नमः तस्यै नमो नमः ॥ २८ ॥
स्तुता सुरैः पूर्वम् अभीष्ट संश्रयात् तथा सुरेन्द्रेण दिनेषु सेविता। करोतु सा नः शुभहेतुः ईश्वरी शुभानि भद्राणि अभिहन्तु चापदः ॥ २९ ॥
या साम्प्रतम् चोद्धत दैत्य तापितैः अस्माभिः ईशा च सुरैः नमश्यते। या च स्मृता तत्क्षणम् एव हन्ति नः सर्वा पदः भक्ति विनम्र मूर्त्तिभिः ॥ ३० ॥
टनकरेडो नेवेस
तन्क्रेदो डी अल्मीदा नेविस (पुर्तगाली उच्चारण: [tɾkuedu dʒi aw'mejdɛ jnɛvis] ) (4 मार्च 1910 – 21 अप्रैल 1985) एक ब्राज़ीलियाई राजनीतिज्ञ, वकील और उद्यमी थे।
अलेक्सान्द्र निकोलायेविच सिंकेविच
अलेक्सांदर निकलाएविच सेंकेविच (जन्म 26 फ़रवरी १९४१ मास्को, सोवियत संघ) कवि, कथाकार, आलोचक, साहित्यिक अनुवादक और भारतविज्ञ विद्वान ।
जीवन
अलेक्सांदर निकलाएविच सेंकेविच का जन्म मास्को में एक भू-वैज्ञानिक परिवार में हुआ। उन्होंने १९६४ में मास्को राजकीय विश्वविद्यालय के पूर्वी भाषा संस्थान की शिक्षा समाप्त की। इसके बाद उन्होंने पीएच.डी. की और फिर भाषाशास्त्र में डॉक्टरेट की । आजकल वे भारत के साथ सांस्कृतिक और व्यावसायिक सहयोग समाज के अध्यक्ष हैं। इनकी कविताएँ पहली बार १९६७ में 'कमसामोल्स्कया प्राव्दा' समाचार पत्र में प्रकाशित हुई थीं। उनकी रचनाओं में भी यह झलक साफ़-साफ़ दिखाई देती है कि वे एक भारतविद हैं।
साहित्यिक उपलब्धियाँ
इनकी पहली पुस्तक हिंदी के महाकवि हरिवंशराय बच्चन को समर्पित थी। उनकी दूसरी पुस्तक थी- 'समाज, संस्कृति, कविता- आज़ादी के बाद की हिंदी कविता'। हिंदी में भी उनकी दो किताबें प्रकाशित हो चुकी हैं। १९८३ में गरिमाश्री प्रकाशन, दिल्ली से 'बच्चनः एक व्याख्या' और १९८४ में प्रकाशन संस्थान, नई दिल्ली से 'समकालीन हिंदी साहित्य'। लेक्सांदर सेंकेविच ने कवि के रूप में भी रूसी कविता में अपना विशिष्ट स्थान बनाया है। उनके अभी तक चार कविता-संग्रह आए हैं, जिन्हें पाठकों ने हाथों-हाथ लिया है। 'आकस्मिक खेल' (१९९४) और २००२ में प्रकाशित 'चूवस्त्वा बित्या' (घरबार की भावना) नामक कविता-संग्रहों के अलावा सेंकेविच के 'चमकदार अंधेरा' (२००४) और हाल ही में २००७ में प्रकाशित 'पूर्वसूचना' नामक संग्रह प्रकाशित हुए हैं। इसके अलावा उन्होंने एक उपन्यास भी लिखा है, जिसका नाम है- 'इरीना ब्लावात्स्कया के भाग्य का रहस्य' (२००५)।
अनुवाद
अलेक्सांदर सेंकेविच ने बीसवीं शताब्दी के हिंदी के सभी बड़े कवियों की कविताओं का रूसी भाषा में अनुवाद किया है, जिनमें अज्ञेय, बच्चन, अशोक वाजपेयी, रघुवीर सहाय, श्रीकांत वर्मा आदि का नाम प्रमुख है। इसके अलावा उन्होंने हिंदी के अपेक्षिकृत युवा पीढ़ी के कवियों की रचनाओं के अनुवाद भी रूसी में प्रकाशित किए हैं जैसे विश्वनाथप्रसाद सिंह, गोरख पांडेय, मंगलेश डबराल, उदय प्रकाश, नरेंद्र जैन, अरुण कमल. अनिल जनविजय, गगन गिल और स्वप्निल श्रीवास्तव आदि। कभी 'दिनमान' में अलेक्सांदर सेंकेविच की कविताएँ भी प्रकाशित होती थीं, जिनका अनुवाद सर्वेश्वरदयाल सक्सेना और रघुवीर सहाय जैसे कवि करते थे। अलेक्सांदर सेंकेविच ने भारत संबंधी अनेक अभियानों की आयोजन और नेतृत्व किया है। उनकी पहल पर और उनके नेतृत्व में अनेक रूसी अभियान दलों ने उत्तर भारत के हिमालयी क्षेत्रों के अलावा, भूटान, नेपाल और तिब्बत की खोज यात्राएँ की हैं।
अलेक्सांदर सेंकेविच रूस से हिन्दी लेखकों को दिए जाने वाले ’पुश्किन सम्मान’ की ज्यूरी के स्थाई सदस्य हैं। उन्हें २००७ में इवान बूनिन पुरस्कार मिल चुका है।
सन्दर्भ
रूसी विकिपीडिया में : https://web.archive.org/web/20190426151215/https://ru.wikipedia.org/wiki/%D0%A1%D0%B5%D0%BD%D0%BA%D0%B5%D0%B2%D0%B8%D1%87,_%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%80_%D0%9D%D0%B8%D0%BA%D0%BE%D0%BB%D0%B0%D0%B5%D0%B2%D0%B8%D1%87
सेरी खवाजा
सेरी खवाजा (Seri Khawaja) भारत के जम्मू और कश्मीर राज्य के पुंछ ज़िले का एक गाँव है। यह पुंछ नदी के किनारे बसा हुआ है।
2021 आईसीसी महिला टी20 विश्व कप अफ्रीका क्वालीफायर
2021 आईसीसी महिला टी20 विश्व कप अफ्रीका क्वालीफायर एक क्रिकेट टूर्नामेंट था जो सितंबर 2021 में बोत्सवाना में खेला गया था। मैच महिला ट्वेंटी 20 अंतर्राष्ट्रीय (मटी20आई) के रूप में खेले गए, जिसमें शीर्ष टीम 2022 आईसीसी महिला विश्व ट्वेंटी20 क्वालीफायर टूर्नामेंट में आगे बढ़ी। बोत्सवाना, कैमरून और एस्वातिनी ने आईसीसी महिला आयोजन में पदार्पण किया। मलावी को मूल रूप से टूर्नामेंट में भाग लेने के लिए नामित किया गया था, लेकिन उन्हें एस्वातिनी द्वारा बदल दिया गया था।
मूल रूप से टूर्नामेंट अक्टूबर 2021 में होने वाला था, लेकिन स्थिरता की भीड़ को कम करने के लिए इसे आगे लाया गया था। जुलाई 2021 में, अफ्रीका क्वालीफायर की तारीखों की पुष्टि की गई थी। कैमरून दस्ते के एक सदस्य द्वारा सकारात्मक कोविड-19 परीक्षण रिकॉर्ड करने के बाद, टूर्नामेंट से कुछ समय पहले जुड़नार में फेरबदल किया गया था। पूरे दस्ते को तब तक आइसोलेशन में रखा गया था जब तक कि वे नकारात्मक परीक्षण नहीं कर देते।
युगांडा के खिलाफ कैमरून के शुरुआती मैच के दौरान, मेवा डौमा ने 'मांकडिंग' द्वारा चार बल्लेबाजों को आउट किया। नामीबिया ने ग्रुप बी के विजेता के रूप में समाप्त करने के लिए अपने सभी गेम जीतकर सेमीफाइनल में प्रवेश किया। युगांडा सेमीफाइनल में समूह में उपविजेता के रूप में उनके साथ शामिल हुआ। युगांडा के खिलाफ सेमीफाइनल में सुरक्षित करने के लिए जिम्बाब्वे ने 100% रिकॉर्ड के साथ ग्रुप ए में शीर्ष स्थान हासिल किया। जिम्बाब्वे और नामीबिया ने टूर्नामेंट के फाइनल में पहुंचने के लिए अपने-अपने सेमीफाइनल जीते।  फाइनल में, जिम्बाब्वे ने नामीबिया को 13 रनों से हराकर विश्व ट्वेंटी 20 क्वालीफायर टूर्नामेंट में आगे बढ़ने के लिए, तंजानिया ने युगांडा को तीसरे स्थान के प्ले-ऑफ मैच में नौ विकेट से हराया।
दस्तों
निम्नलिखित टीमों और दस्तों को टूर्नामेंट के लिए नामित किया गया था:
नेहा शर्मा
नेहा शर्मा भारतीय सिनेमा की एक अभिनेत्री हैं। ये मूल रूप से बिहार की हैं | इन्होंने अपनी स्कूली शिक्षा माउंट कारमेल स्कूल, भागलपुर से पूर्ण की| और नेशनल इंस्टीटयूट ऑफ़ फैशन टेक्नोलॉजी, नई दिल्ली से फ़ैशन डिज़ाइन में शिक्षा प्राप्त की।
पूर्व जीवन
उनकी अभिरुचि भोजन पकाना, संगीत सुनना, पढ़ना और नृत्य करना है। नेहा शर्मा भारतीय शास्त्रीय नृत्य 'कथक' में भी प्रशिक्षित हैं।
अली पाशा मुबारक
अली पाशा मुबारक (१८२३ - १४ नवम्बर १८९३) उन्नीसवीं शदी के उत्तरार्ध में मिस्र के सार्वजनिक कार्य एवं शिक्षा मंत्री थे। वे मिस्र के सर्वाधिक प्रभावशाली एवं प्रतिभाशाली सुधारकों में से एक हैं।
भारत के बाहर हिंदू मंदिरों की सूची
हिंदू मंदिर दुनिया के कई देशों के साथ-साथ भारत में भी पाए जाते हैं।
अली पाशा मुबारक
परिचय
यह एक साधारण वंश के व्यक्ति थे। पहले ये मिस्री तोपखाने में एक अधिकारी हुए और धीरे-धीरे उन्नति करके मंत्री के पद पर पहुँचे। १८४४ ई. में फ्रांस गए और मेट्ज के तोपखाने के स्कूल में शिक्षा ग्रहण की। अली पाशा मुबारक ने मिस्र सरकार के प्रत्येक विभाग में बहुत ज्यादा सुधार किए। इन्हीं के मंत्रित्व में छापेखाने खुले और स्कूलों के लिए पढ़ाई जानेवाली पुस्तकें तैयार की गई। १८९१ ई. में उन्होंने सर अलफ्रेड मिलनर के हस्तक्षेप के कारण त्यागपत्र दे दिया और राजनीति से अलग होकर एक साधारण व्यक्ति की तरह जीवन व्यतीत करने लगे। १४ नवम्बर १८९३ को उनकी मृत्यु काहिरा में हो गई।
भारत के बाहर हिंदू मंदिरों की सूची
नीदरलैंड
https://web.archive.org/web/20180326151504/http://www.lonweb.org/links/hindi/cult/015.htm
https://web.archive.org/web/20170216051240/http://www.hindudatabase.com/2015/07/list-of-hindu-temples-in-netherlands.html
पाकिस्तान
पंचमुखी हनुमान मंदिर-कराची,सिन्ध
हिंगलाज माता मंदिर-बलूचिस्तान
संदर्भ
attitude status
येल्लारं, भीमिनि मण्डल
येल्लारं, भीमिनि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बाढड़ा
बाढड़ा (Badhra) भारत के हरियाणा राज्य के चरखी दादरी ज़िले में स्थित एक नगर और तहसील है।
तोमानीवी पर्वत
तोमानीवी पर्वत (Mount Tomanivi), जो पहले विक्टोरिया पर्वत (Mount Victoria) कहलाता था, प्रशांत महासागर में स्थित फ़िजी देश का सबसे ऊँचा पर्वत है। यह उस देश के विति लेवु द्वीप की उत्तरी उच्चभूमियों में खड़ा है और वास्तव में एक मृत ज्वालामुखी है। विति लेवु द्वीप की मुख्य नदियाँ - रेवा नदी, नवुआ नदी, सिन्गातोका नदी और बा नदी - इसी पर्वत की ढलानों से शुरु होती हैं।
षटतिला एकादशी
हिंदू धर्म में एकादशी का व्रत महत्वपूर्ण स्थान रखता है। प्रत्येक वर्ष चौबीस एकादशियाँ होती हैं। जब अधिकमास या मलमास आता है तब इनकी संख्या बढ़कर 26 हो जाती है। पद्मपुराण में एकादशी का बहुत ही महात्मय बताया गया है एवं उसकी विधि विधान का भी उल्लेख किया गया है। पद्मपुराण के ही एक अंश को लेकर हम षट्तिला एकादशी का श्रवण और ध्यान करते हैं।
कथा
देवर्षि द्वारा विनित भाव से इस प्रकार प्रश्न किये जाने पर लक्ष्मीपति भगवान विष्णु ने कहा प्राचीन काल में पृथ्वी पर एक ब्राह्मणी रहती थी। ब्राह्मणी मुझमें बहुत ही श्रद्धा एवं भक्ति रखती थी। यह स्त्री मेरे निमित्त सभी व्रत रखती थी। एक बार इसने एक महीने तक व्रत रखकर मेरी आराधना की। व्रत के प्रभाव से स्त्री का शरीर तो शुद्ध तो हो गया परंतु यह स्त्री कभी ब्राह्मण एवं देवताओं के निमित्त अन्न दान नहीं करती थी अत: मैंने सोचा कि यह स्त्री बैकुण्ड में रहकर भी अतृप्त रहेगी अत: मैं स्वयं एक दिन भिक्षा लेने पहुंच गया।
स्त्री से जब मैंने भिक्षा की याचना की तब उसने एक मिट्टी का पिण्ड उठाकर मेरे हाथों पर रख दिया। मैं वह पिण्ड लेकर अपने धाम लौट आया। कुछ दिनों पश्चात वह स्त्री भी देह त्याग कर मेरे लोक में आ गयी। यहां उसे एक कुटिया और आम का पेड़ मिला। खाली कुटिया को देखकर वह स्त्री घबराकर मेरे समीप आई और बोली की मैं तो धर्मपरायण हूं फिर मुझे खाली कुटिया क्यों मिली है। तब मैंने उसे बताया कि यह अन्नदान नहीं करने तथा मुझे मिट्टी का पिण्ड देने से हुआ है।
जेड गुडी
ब्रिटेन के रियलिटी टेलीविज़न शो बिग ब्रदर में भारतीय अभिनेत्री शिल्पा शेट्टी के साथ तकरार को लेकर चर्चा में आई जेड गुडी बिग ब्रदर कार्यक्रम में शिल्पा के बारे में की गई नस्लवादी टिप्पणियों के बाद काफ़ी विवाद खड़ा गया था और 40 हज़ार से अधिक लोगों ने टीवी कार्यक्रमों की नियामक एजेंसी ऑफकॉम को लिखित शिकायत की थी।
मामल इतना बढ़ा कि ब्रितानी प्रधानमंत्री और वित्त मंत्री को इस मामले में बयान देना पड़ा, उन्होंने दोहराया कि वे नस्लवाद के ख़िलाफ़ हैं।
षटतिला एकादशी
फल
इस व्रत में तिल का छ: रूप में दान करना उत्तम फलदायी होता है। जो व्यक्ति जितने रूपों में तिल का दान करता है उसे उतने हज़ार वर्ष स्वर्ग में स्थान प्राप्त होता है। ऋषिवर ने जिन 6 प्रकार के तिल दान की बात कही है वह इस प्रकार हैं 1. तिल मिश्रित जल से स्नान 2. तिल का उबटन 3. तिल का तिलक 4. तिल मिश्रित जल का सेवन 5. तिल का भोजन 6. तिल से हवन। इन चीजों का स्वयं भी प्रयोग करें और किसी श्रेष्ठ ब्राह्मण को बुलाकर उन्हें भी इन चीज़ों का दान दें।
राष्ट्रीय समाज पक्ष
राष्ट्रीय समाज पक्ष महाराष्ट्र में सक्रिय एक राजनीतिक दल है। और इसके राष्ट्रीय अध्यक्ष महादेव जानकर हैं।
स्वभाव
स्वभाव या स्वलक्षण (पालि : सभाव ; ; ) हिन्दू एवं बौद्ध दर्शन में प्रायः आने वाला शब्द है। इसका शाब्दिक अर्थ है, 'अपना होना' या 'अपना बनना' । स्वभाव से आशय प्राणि की 'मूल प्रकृति' या 'वास्तविक प्रकृति' से है। पाश्चात्य दर्शन में इसके संगत 'सबस्टैन्स थिअरी' है।
'स्वभाव' शब्द, हिन्दू और बौद्ध ग्रन्थों में बार-बार आया है। अद्वैत वेदान्त (अवधूत गीता में), महायान बौद्ध ग्रन्थों (जैसे रत्नगोत्रविभाग में), वैष्णव (जैसे रामानुजकृत ग्रन्थों में ) और जोगछेन (Dzogchen) (१७ तन्त्र) में 'स्वभाव' शब्द बर-बार आया है।
अवधूत गीता में 'स्वभाव को ही 'ब्रह्म' कहा गया है।
सुश्रुतसंहिता और चरकसंहिता में भी स्वभाव शब्द आया है, देखिए-
एदुआर्द निकोलायेविच उस्पेंस्की
रूस के सबसे प्रसिद्ध बच्चों के लेखक, हर रूसी बच्चे के परिचित पात्रों के रचयिता एदुआर्द उस्पेन्सकी का जन्म १९३७ में हुआ। १९६१ में इन्होंने मॉस्को एविएशन इंस्टीट्यूट से एम.एससी. किया और उसके बाद मॉस्को के विमान निर्माण कारखाने में इंजीनियर के पद पर काम करने लगे।
१९६० से इनकी हास्यव्यंग्य रचनाओं का प्रकाशन हो रहा है। कविता-संग्रह 'बेतुका हाथी' के बाद 'मगरमच्छ गेना और उसके दोस्त' नामक बाल-उपन्यास लिखा और इसके बाद 'अमर कशेई के तीन दिन' नामक नाटक। इन सभी किताबों ने इतनी धूम मचाई कि इसके बाद उन्होंने दर्जनों बाल पुस्तकों की रचना की, लेकिन नाम इन तीन किताबों का ही सबसे ज़्यादा लिया जाता है।
एदुआर्द उस्पेन्सकी ने 'रेडियो आया' नामक रेडियो सीरियल का लेखन किया और 'रे़डियो तकनीक के बारे में एक प्रसिद्ध पुस्तक' भी लिखी। इनके अलावा एदुआर्द उस्पेन्सकी की 'यदि मैं लड़की होता', 'जोकरों का स्कूल', 'कलोब्की जाँच कर रहे हैं', 'प्लास्टिक का कौआ' और अन्य पुस्तकें भी बच्चों में बहुत लोकप्रिय हैं।
'मगरमच्छ गेना और उसके दोस्त' नामक बाल उपन्यास का अनुवाद बीसियों विदेशी भाषाओं में हो चुका है। भूतपूर्व सोवियत संघ की तो लगभग हर भाषा में इस किताब का अनुवाद हुआ है। एदुआर्द उस्पेन्सकी के बाल-उपन्यास 'जादुई नदी की धारा में', 'गारंटीशुदा मानव', 'प्रोफेसर चाइनिकफ का लेक्चर', 'चिबुराश्का जनता के बीच', 'फ्योदर अंकल की चाची', 'फ्योदर अंकल की प्रिय बच्ची' और अन्य बहुत-सी पुस्तकें रूस और विदेशों में लगातार प्रकाशित होती रहती हैं।
एदुआर्द उस्पेन्सकी ने रूस के इतिहास में अशांतिकाल के नाम से जाने वाले काल के बारे में एक ऐतिहासिक बाल-उपन्यास भी लिखा है, जिसका नाम है - 'छद्मवेशी दूसरा दमीत्रि ही सच्चा है।' एदुआर्द उस्पेन्सकी द्वारा लिखी गई पटकथाओं पर बहुत-सी कार्टून-फिल्में भी बनाई जा चुकी हैं। एदुआर्द उस्पेन्सकी सर्वश्रेष्ठ बाल पुस्तक राष्ट्रीय प्रतियोगिता के विजेता रह चुके हैं।
चप्राल, बेल मण्डल
चप्राल, बेल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
लोमइवीती द्वीपसमूह
लोमइवीती द्वीपसमूह (Lau archipelago, Lau group) प्रशांत महासागर के दक्षिणी भाग में स्थित फ़िजी देश का एक द्वीपसमूह है। प्रशासनिक रूप से यह लोमइवीती प्रान्त में गठित है जो फ़िजी के पूर्वी विभाग में आता है। इसके 7 मुख्य और कई अन्य छोटे द्वीप हैं। इस द्वीपसमूह का सबसे बड़ा शहर 3,745 लोगों (सन् 1996 अनुमान) की आबादी वाला लेवुका है जो फ़िजी का सबसे पहला आधुनिक नगर था और सन् 1871 -1877 काल में देश की राजधानी भी रहा।
वातिलवक्ष
जब किसी कारण से फुप्फुसावरण गुहा (pleural cavity) में वायु या गैस प्रविष्ट हो जाती है, अथवा की जाती है, तो उस अवस्था को वातिलवक्ष (Pneumothorax) कहते हैं।
कारण
यह अवस्था प्रायः फुप्फुसावरण गुहा में टी. बी. के फोकस विद्रधि (abcess), कोथ (gangrene), अर्बुद, यकृत विद्रधि (liver abcess) इत्यादि के फटने तथा पसली के अस्थिभंग के करण होती है। इसके अतिरिक्त वक्ष पर बाह्य आघात तथा अनेक फुप्फुस विकारों में उपचार के हेतु कृत्रिम रूप से वायु प्रविष्ट कराने से वातिलवक्ष की स्थिति उत्पन्न हो जाती है, जिसे कृत्रिम वातलवक्ष (Artificial Pneumothorax) कहते हैं।
वातलवक्ष के लक्षण कारणों के अनुसार या तो यकायक उत्पन्न होते हैं, अथवा अन्य फुप्फुसगत रोगों के उपद्रव के रूप में धीरे-धीरे प्रकट होते हैं। एकाएक उत्पन्न लक्षणों के अंदर रोगी की एकाएक तीव्र कास के साथ वक्ष में तीव्र शूल उत्पन्न होता है, जिसके फलस्वरूप रोगी को श्वाँस लेने तक में कष्ट होता है। इसकी उग्रता, फुप्फुसावरण गुहा में प्रविष्ट वायु एवं गैस की मात्रा पर निर्भर करती है और इसके फलस्वरूप हृदय तथा अन्य अवयवों का अपने स्थान से विस्थापन (displacement) भी हो जातो है। ऐसी अवस्था में परीक्षा करने पर रोगी तकिए के सहारे वक्ष को दबाए बैठा कराहता हुआ मिलता है तथा साँस की गति मंद एवं कष्टप्रद होती है। विकृत पार्श्व की गति देखने में मंद मालूम देती है तथा हृदय स्वस्थ पार्श्व की तरफ हटा हुआ मालूम देतो है। नाड़ी की गति बढ़कर 120 प्रति मिनट हो जाती है तथा साँस की गति भी बढ़कर 20-30 प्रति मिनट हो जाती है। एक्स रे परीक्षा से ही इसके निदान की पुष्टि हो सकती है। यदि वातिलवक्ष का समय से उचित उपचार न किया गया, तो उपद्रव स्वरूप वायु के दोनों पार्श्व में प्रसारित हो जाने, अथवा संक्षोभ (shock) के कारण मृत्यु की भी संभावना रहती है। टी. बी. की उग्रावस्था में वातिलवक्ष का होना घातक अवस्था का द्योतक है।
उपचार
इसके प्राथमिक उपचार के अंतर्गत रोगी को पूर्ण विश्राम कराते हैं तथा विकृत पार्श्व को, अर्थात् जिधर वातिलवक्ष है, इस रूप से स्थिर रखते हैं कि उनमें कम से कम हरकत हो। यंत्र की सहायता से वक्ष में से वायु निकालने की व्यवस्था करने से ही स्थायी लाभ की आशा होती है। वक्ष से वायु निकालनेवाले यंत्र का वातिलवक्ष यंत्र कहते हैं। रोग के अन्य कारणों का भी उपचार कर रोग का निर्मूलन करते हैं।
वीडियोकॉन त्रिकोणी सीरीज 2005
वीडियोकॉन त्रि-सीरीज, जिम्बाब्वे में मेजबान जिम्बाब्वे, भारत और न्यूजीलैंड के बीच होने वाली तीन टीमों के एक दिवसीय अंतरराष्ट्रीय क्रिकेट टूर्नामेंट थी। यह 24 अगस्त 2005 को शुरू हुआ और 6 सितंबर 2005 को फाइनल के साथ समाप्त हुआ, जिसमें न्यूजीलैंड छह विकेट से जीता। जिम्बाब्वे ने नवंबर 2003 के बाद से 35 एकदिवसीय मैचों की श्रृंखला में बांग्लादेश के अलावा किसी अन्य टीम के खिलाफ जीत के बिना टूर्नामेंट को समाप्त किया। 2000-01 सीजन में, न्यूजीलैंड के खिलाफ, बांग्लादेश या केन्या के अलावा अन्य टीम के खिलाफ उनकी आखिरी सीरीज जीत, दिलचस्प थी। भारत, मार्च 2004 के बाद से टूर्नामेंट जीत के बिना भी, 2005 इंडियन ऑयल कप के फाइनल में श्रीलंका की 18 रन की हार से बाहर है, जबकि न्यूजीलैंड ने ऑस्ट्रेलिया से पहले अपने अंतिम सीरीज़ में ऑस्ट्रेलिया को 5-0 से हराया था। इससे पहले, हालांकि, वे छह टूर्नामेंट में अपराजित थे। सुपर उप नियम, जिसका अर्थ है कि खिलाड़ी किसी भी समय किसी दूसरे के लिए प्रतिस्थापित किया जा सकता है, लेकिन जब खिलाड़ी बंद हो जाता है तो वह वापस नहीं लौटा सकता है, इस टूर्नामेंट के लिए पेश किया गया था। स्टंप-आउट प्रदर्शन भारतीय मोहम्मद कैफ से आया, जिन्होंने 277 रनों की पारी खेली और उन्हें मैन ऑफ द सीरीज़ बनाया गया, लेकिन युवराज सिंह और न्यूजीलैंडर स्टीफन फ्लेमिंग और लो विन्सेन्ट ने 200 रन भी पार किये। गेंदबाजी की ओर से, शेन बॉन्ड ने एक मैच के लिए विश्राम किए जाने के बावजूद, 8.63 के औसत से 11 विकेट हासिल किए, और भारतीय तेज गेंदबाज इरफान पठान और अजित आगरकर भी 10 से अधिक विकेट लिए।
ग्रीष्मकालीन ओलंपिक में तैराकी
हर आधुनिक ग्रीष्मकालीन ओलंपिक में तैराकी एक खेल रहा है। यह 1912 से महिलाओं के लिए खुला है। ट्रैक एंड फील्ड एथलेटिक्स और जिमनास्टिक्स के साथ, यह खेलों में सबसे लोकप्रिय दर्शकों के खेल में से एक है। स्विमिंग की घटनाओं की दूसरी सबसे बड़ी संख्या है (एथलेटिक्स के बाद)।
कुल
2016 ग्रीष्मकालीन ओलंपिक के बाद अंतिम अद्यतन
लंबा कोर्स तैराकी
2016 ग्रीष्मकालीन ओलंपिक के बाद अंतिम अद्यतन
मैराथन तैराकी
2016 ग्रीष्मकालीन ओलंपिक के बाद अंतिम अद्यतन
अरण्यतुलसी
आयुर्वेद में इसके पत्तों को वात, कफ, नेत्ररोग, वमन, मूर्छा अग्निविसर्प (एरिसिपलस), प्रदाह (जलन) और पथरी रोग में लाभदायक कहा गया है। ये पत्ते सुखपूर्वक प्रसव कराने तथा हृदय को भी हितकारक माने गए हैं। इन्हें पेट के फूलने को दूर करनेवाला, उत्तेजक, शांतिदायक तथा मूत्रनिस्सारक समझा जाता है। रासायनिक विश्लेषण से इनमें थायमोल, यूगेनल तथा एक अन्य उड़नशील (एसेंशियल) तेल मिले हैं।
रुख
रुख (सामान्य अर्थ: चेहरे का भाव अथवा मुद्रा) अतनु मुखर्जी के निर्देशन में बनी पहली फ़िल्म है। यह फ़िल्म हिन्दी भाषा की थ्रिलर-नाटक फ़िल्म है जो वर्ष 2017 में जारी हुई। फ़िल्म में मुख्य अभिनय मनोज बाजपेयी, स्मिता तांबे, कुमुद मिश्रा और आदर्श गौरव ने किया है। फ़िल्म 27 अक्टूबर 2017 को जारी हुई।
कथानक
विद्यालय में मैदान में एक दिन लड़ाई में 18 वर्षीय विद्यार्थी ध्रुव माथुर (आदर्श गौरव) उग्रता से अपने साथी विद्यार्थी की टांग तोड़ देता है। इसके बाद वो घबराकर भाग जाता है। जब उसे विद्यालय से निष्काषित कर दिया जाता है, उसके माता-पिता उसे एक बोर्डिंग विद्यालय में भेज देते हैं। घर से दूर बोर्डिंग स्कूल में, ध्रुव अपने परिवार में चल रहे संकट से अनभिज्ञ रहता है। उसके जीवन को तब अप्रत्याशित मोड़ लेती है जब उसके पिता दिवाकर माथुर (मनोज बाजपेयी) की एक कार-दुर्घटना में मृत्यु का समाचार मिलता है। जब उसका सामना इस त्रासदी से होता है, वो घटित घटनाओं को खोजने का प्रयास करने लग जाता है। छुपे हुये सच सामने आने लगते हैं। यहाँ तक की उसकी माँ नंदिनी (स्मिता तांबे) भी उसे बचाने की कोशिश करती है, ध्रुव उत्तर पाने की कोशिश करने लगता है। यह खोज विभिन्न रहस्यो को उजागर करने लगती है, इससे वो अपने पिता के व्यक्तित्व और व्यवसाय से जुड़े विभिन्न परछाइयों से पर्दा उठता है जिसके बारे में वो पहले कभी नहीं जानता था। उसको ज्ञात होता है कि उसके पिता का व्यवसाय साथी रोबिन (कुमुद मिश्रा) संदेहपूर्ण व्यवसाय लेन-देन में शामिल है और उसके पिता एक अच्छे व्यक्ति हैं। ध्रुव को विश्वास हो जाता है कि उसके पिता का कुटिल दोस्त रोबिन ने ही उसके पिता की हत्या कर दी। इसके बाद सामने आता है कि ध्रुव के पिता ने अप्रत्यासित रूप से बंद हुये कारखाने के कामगारों को भुगतान करने के लिए धन उधार लिया था। फ़िल्म का अन्त भी अप्रत्याशित होता है जब उसे ज्ञात होता है कि उसके पिता ने आत्महत्या की थी जिससे बैंक मालिक से उधार वापसी का किया हुआ वादा न टूटे और ध्रुव एवं उसकी माँ के लिए थोड़ा धन छोड़ सके। ध्रुव अपने तरिके से आगे बढ़ता है और कुछ वर्ष पूर्व उसके द्वारा पड़ताड़ित छात्र, जिसका उसने पैर तोड़ दिया था, से माफ़ी मांगता है।
निर्माण
फ़िल्म का पोस्टर 31 अगस्त 2017 को जारी किया गया।
संगीत
फ़िल्म को अमित त्रिवेदी ने संगीत दिया जिसके बोल सिद्धांत मागो ने लिखा। फ़िल्म का पहला गीत "है बाकी" को अरिजीत सिंह ने गाया जो 11 अक्टूबर 2017 को जारी किया गया।
समालोचना
रुख को अधिकतर सकारात्मक समीक्षा मिली।
हिन्दुस्तान टाईम्स के रोहित वत्स ने फ़िल्म को 5 में से 3.5 स्टार देते हुये लिखा, "रुख अपना खुद का कथानक तकनीक रखता है। कलात्मक फ़िल्म रुख को श्रेणीबद्ध करना अतनु मुखर्जी की प्रतिभा के साथ अन्याय होगा। यह उनके लिए एक 'अलग' फ़िल्म है जो अलग दुनिया चाहते हैं।"
टाइम्स ऑफ़ इंडिया ने भी फ़िल्म को 3.5/5 स्टार देते हुये कहा, "यह दुर्लभ है, परिपक्व थ्रीलर जो अच्छी सामग्री परोसती है और आपको मग्न कर देती है।"
एनडीटीवी के सैबल चटर्जी ने फ़िल्म को 5 में से 3.5 स्टार देते हुये लिखा, "यह फ़िल्म सत्य कहानी को रचनात्मकता के वक्र साथ कहने की कला का एक अच्छा उदाहरण है जो नये लेखक-निर्देशकों के लिए माध्यम के स्वाभाविक नियंत्रण के साथ रहने की उद्घोषणा करती है।"
कोईमोई ने फ़िल्म को 3/5 रैटिंग देते हुये लिखा है, "मनोज बाजपेयी आपके धर्य को अन्त तक रोककर रखने में कामयाब हैं।"
महगावाँ गाँव, अतरौली (अलीगढ़)
महगावाँ उत्तर प्रदेश के अलीगढ़ जिला में अतरौली प्रखण्ड स्थित एक गाँव है।
रुख
समालोचना
राजीव मसंद ने भी फ़िल्म को 3 स्टार देते हुये लिखा है, "अप्रिहार्य भारीपन के बावजूद और स्पष्ट अन्त के साथ फ़िल्म में अच्छी अभिनय है। वाजपाई और ताम्बे दोनों ने मौन उदासी को जारी रखा जबकि गौरव ने विरामरहित सन्देश दिया है।"
द हिन्दू की नम्रता जोशी ने इसे "एक भूलभूलैया और नीरस फ़िल्म" कहा।
अनुपमा चोपड़ा ने फ़िल्म को 5 में से 2.5 स्टार दिये और लिखा कि फ़िल्म रुक रुक कर जोड़ती है जो कभी भी आवश्यक नहीं था।
नाओमी ओसाका
नाओमी ओसाका (जापानी: 大 坂 な み उच्चारण: Ōsaka Naomi, जन्म 16 अक्टूबर, 1997), एक जापानी पेशेवर टेनिस खिलाड़ी है। वह ऑस्ट्रेलियन ओपन में महिला एकल में राज करने वाली चैंपियन हैं। ओसाका को महिला टेनिस संघ (डब्ल्यूटीए) द्वारा नंबर 1 स्थान दिया गया है, और एकल में शीर्ष रैंकिंग रखने वाली पहली एशियाई खिलाड़ी हैं। नाओमी ने डब्ल्यूटीए टूर पर पांच खिताब जीते हैं, जिसमें ग्रैंड स्लैम और प्रीमियर अनिवार्य दोनों स्तरों पर दो खिताब शामिल हैं।
पृष्ठभूमि
ओसाका का जन्म 16 अक्टूबर, 1997 को जापान में हुआ था। उनके पिता हैतियन मूल के जबकि मां जापानी मूल की थी, तीन साल आयु में वह परिवार के साथ संयुक्त राज्य में आ कर बस गई। सोलह वर्ष की उम्र में वह सुर्खियों में आईं जब उन्होंने 2014 के स्टैनफोर्ड क्लासिक में अपने डब्ल्यूटीए टूर डेब्यू में पूर्व यूएस ओपन चैंपियन सामंथा स्टोसुर को हराया। दो साल बाद, वह डब्ल्यूटीए रैंकिंग में शीर्ष 50 में प्रवेश करने के लिए जापान में 2016 पैन पैसिफिक ओपन में अपने पहले डब्ल्यूटीए फाइनल में पहुंची। ओसाका ने 2018 में महिला टेनिस के ऊपरी सोपान में अपनी सफलता दर्ज की, जब उन्होंने इंडियन वेल्स ओपन में अपना पहला डब्ल्यूटीए खिताब जीता। 2018 के सितंबर में, उन्होंने यूएस ओपन जीता, फाइनल में 23 बार की प्रमुख चैंपियन सेरेना विलियम्स को हराकर ग्रैंड स्लैम एकल टूर्नामेंट जीतने वाली पहली जापानी खिलाड़ी बनीं।  उन्होंने 2019 ऑस्ट्रेलियन ओपन में अपना दूसरा ग्रैंड स्लैम खिताब भी जीता।
ओसाका को उनकी बहु-जातीय पृष्ठभूमि और उनके शर्मीले, स्पष्ट व्यक्तित्व के लिए जाना जाता है। ग्रैंड स्लैम एकल चैंपियन के रूप में अपनी विविध पृष्ठभूमि और स्थिति के साथ, वह दुनिया में सबसे अधिक बिक्री योग्य महिला एथलीटों में से एक है, जो 2019 में केवल सेरेना विलियम्स के पीछे सबसे अधिक आय के मामलें में दूसरे स्थान पर है। मैदान पर, ओसाका की आक्रामक खेल शैली एक शक्तिशाली सर्व है, जो 125 मील प्रति घंटे (200 किमी / घंटा) तक पहुंच सकती है।
कालाब्रिया
कालाब्रिया (कालाब्रियाई बोलियाँ में: Calabbria या Calavria; यूनानी में: Καλαβρία, पुरातन समय में बरूतियम या पूरवला इतालिया से जाना जाता था, दक्षिण इटली के बीच में एक क्षेत्र है जो इतालवी प्रायद्वीप के पैरों में नापोली के दक्षिण में स्थित है। इसकी राजधानी कातानज़ारो है।
बलाली
बलाली (Balali) भारत के हरियाणा राज्य के चरखी दादरी ज़िले में स्थित एक ग्राम है। यह महावीर सिंह फोगाट और उनकी पुत्रियों का गाँव है, जिनके ऊपर सन् 2016 में निर्मित दंगल (फ़िल्म) आधारित थी।
ओमकारा
ओमकारा (उर्दू: امکارا) वर्ष 2006 की अपराध-ड्रामा पर आधारित हिंदी भाषा की भारतीय फिल्म है, जिसे विशाल भारद्वाज ने निर्देशन एवं सह-लेखन किया है। फिल्म शेक्सपियर की कृति 'ओथेलो' का आधुनिक सिनेरूपांतरण है। मुख्य भूमिकाओं में अजय देवगन, सैफ अली खान, विवेक ओबराॅय एवं करीना कपूर के साथ सह-भूमिकाओं में नसीरुद्दीन शाह, कोंकणा सेन शर्मा और बिपाशा बसु सम्मिलित हैं। निर्देशक विशाल भारद्वाज ने संगीत निर्देशन के साथ फिल्म की पार्श्वसंगीत भी तैयार किया है, और गीत दिए है गुलजार ने। फिल्म की शुटआउट राज्य उत्तरप्रदेश के पश्चिमी प्रांत, मेरठ में की गई है। फिल्म को मारशे-ड्यु फिल्म सेक्शन के सहयोग से कांस फिल्म उत्सव में ट्रेलर प्रदर्शन के साथ फिल्म ओमकारा के निर्माण पर किताब का विमोचन भी हुआ। कायरो अंतर्राष्ट्रीय फिल्म उत्सव में पर्दापर्ण के साथ ही भारद्वाज को बतौर सिनेमा निर्देशक का उत्कृष्ट कलात्मक सेवादान से शोभित किया गया। कारा फिल्म उत्सव में फिल्म को तीन पुरस्कार मिले फिर एशियन फेस्टिवल के प्रथम फिल्म के साथ तीन राष्ट्रीय फिल्म पुरस्कार एवं सात फिल्मफेयर पुरस्कार से भी विजयी हुई।
भारद्वाज के लोकप्रिय शेक्सपियर के नाट्य-कृतियों के देशी रूपांतरण में यह उनका दूसरा संस्करण है। इससे पूर्व विशाल ने वर्ष 2003 में 'मकबूल' और 2014 में 'हैदर' का भी बतौर निर्माण-निर्देशन किया जो क्रमशः 'मेकबैथ' एवं 'हेमलेट' पर आधारित था। भारद्वाज ने अन्य कृतियों जैसे लेखक रस्किन बाॅण्ड की दो किताब पर आधारित क्रमशः 'द ब्लू अंब्रेला' और 'सात खून माफ' का भी निर्माण किया।
सार
ओमकारा शुक्ला उर्फ ओमी (अजय देवगन) एक बाहुबली है, जो राजनीतिक हस्तक्षेप के लिए जाना जाता हैं। वह कई अवैध गुटों का मुखिया होता है जिसमें वह स्थानीय राजनेता तिवारी भाईसाब (नसीरुद्दीन शाह) जैसों की आपराधिक उद्देश्यों की पूर्ति करता हैं। ईश्वर त्यागी उर्फ लंगड़ा (सैफ अली खान) और केशव उपाध्याय उर्फ केशु फिरंगी (विवेक ओबराय) उसके नजदीकी सिपाहसलार की तरह रहते हैं।
डाॅली के पिता वकील रघुनाथ मिश्रा (कमल तिवारी), जिसे सभी 'वकील साब' के नाम से जानते हैं, क्रोधावश अपने आदमियों के साथ ओमी के ठिकाने पहुँचते हैं। और ओमी के सर पे पिस्तौल तानते हुए डाॅली को छोड़ने की धमकी देते हैं। लेकिन ऐन क्षण में भाईसाब फोनकाॅल द्वारा दोनों के बीच तनाव तोड़ते हुए वर्तमान की राजनीतिक स्थिति का हवाला देकर खून-खराबा रोकने को कहते हैं। अगले दिन रघुनाथ अपनी बेटी को छुड़ाने के लिए भाईसाब पर दबाव बनाते हैं। लेकिन असल मुद्दा डाॅली के अपने पिता के समक्ष ही खुलता हैं जब डाॅली स्वेच्छा से ओमी को स्वीकारती है और उसके जबरन अगवाई की बात झुठी ठहराते है। और इस निर्णय के कारणों की घटना एक-एक कर वजह बताती हैं। इस बात से डाॅली के पिता शर्मिन्दगी और विश्वासघात से टुट जाते है। यहां निर्देशक कथानक में मोड़ डालने के लिए मूल रचना 'ओथेलो' का ही जिक्र करते है, जहां डाॅली के पिता ओमी को समझाते हैं 'बाहुबली ! औरत के त्रिचरित्र को मत भूलना। जो अपने बाप को ठग सकती है वह और की सगी क्या होगी ?
ओमी अब राजनीतिक षड्यंत्रों के बीच दूसरे प्रतिद्वंद्वी जैसे इंदौर सिंह और सुरेंद्र कप्तान को चुनाव में भाग लेने से रोकने के लिए एमएमएस सेक्स स्केंडेल जैसे हथकंडे अपनाने या उन्हें ही मिटाने का काम करता हैं। भाईसाब अब निर्विरोध रूप से लोकसभा के सांसद बन जाते हैं तथा ओमी को आगामी लोक चुनाव में नये प्रत्याशी के रूप में चुना जाता हैं। और फिर पार्टी के नए 'बाहुबली' के रिक्त पद के लिए ओमी तब लंगड़ा के तमाम राजनीतिक गतिविधियों के अनूभव के बावजूद केशु को नया दावेदार घोषित करता हैं। ओमी के शुष्क फैसले से लंगड़ा स्वयं को अपमानित महसूस करने साथ केशु से ईर्ष्या कर बैठता है क्योंकि उसके अनुसार केशु अनुभवहीन के साथ गैरजिम्मेदार भी हैं चाहे वह शिक्षित और युवावर्ग में लोकप्रिय ही क्यों ना हो। इस अपमान का बदला लेने के लिए वह केशु को शुभकामनाएँ देने के बहाने शराब पीने को फुसलाता है, जिसके नशे से केशु उन्मादी होकर रज्जु और मेहमानों से झगड़ पड़ता है। केशु की करतूत ओमी को मालूम पड़ जाती है जिससे ओमी को अपने हरेक फैसले पर संदेह होने लगता हैं। यहां लंगड़ा एक हाथ से केशु को डाॅली की पुरानी दोस्ती के नाते ओमी से सुलह करवाने को कहता है तो दुजे हाथ वह ओमी को डाॅली और केशु के बीच संदिग्ध रिश्ते की मनगढंत कहानी सुनाता है। इसी बीच ओमी की ओर से मिले तोहफे 'कमरबंद' को डाॅली अंजाने में गुम कर देती है जिसे इंदु अपने यहां छुपा लेती है। लंगड़ा को जब यह बात मालूम होती है तो वह इसी कमरबंद के जरिए कईयों के मन में विश्वास-अविश्वास के घेरे में डाल देता हैं।
इस बीच तिवारी भाईसाहब पर किचलु (पंकज त्रिपाठी) द्वारा प्राणधातक हमला होता है, जो उसी के विरोधी इंदौर सिंह का आदमी है। ओमी बदला लेने की ठानता हैं, तो लंगड़ा अब वही कमरबंद केशु को बिल्लो चमनबहार (बिपाशा बसु) के जरिए किचलु को ढुंढ़ निकालने और उसे मारकर ओमी से शाबाशी पाने की युक्ति देता है। लेकिन यहां भी हालात केशु के प्रति विपरीत्त ही रहते हैं क्योंकि लंगड़ा यह कहकर ओमी को बरगलाता है कि डाॅली का पहना कमरबंद केशु की माशुका बिल्लो के यहां कैसे पहुँचा ? क्या डाॅली ने जानबूझकर कमरबंद केशु को सौंपी थी ? ओमी खिन्नता से घर आकर डाॅली से सवाल करता है पर उसे स्वंय ज्ञात नहीं पड़ता कि ओमी उसके साथ रुष्ठ व्यवहार क्यों कर रहा है ? ब्याह के कुछ रोज पहले तक ओमी और डाॅली का प्रेम क्षीण पड़ते देख, इंदु ओमी के आशंकित मन को भांपते हुए शादी को रोकने और डाॅली को खुद संभालने का ताना देती है। इस बीच ओमी को लंगड़ा साथ भाईसाहब की ओर से इंदौर सिंह को मारने का आदेश मिलता है, काम को अंजाम देने बाद ओमी वहीं लंगड़ा को पीटते हुए कहता है कि वह डाॅली और केशु के बीच संदिग्धता का प्रमाण दे अन्यथा मामला झुठा साबित होने पर अपनी जान गँवाएं।
शादी की रात ओमी की सभी गलतफहमी को लंगड़ा अपनी कुचालों से पुष्टि कर देता है कि डाॅली और केशु के बीच वाकई अवैध रिश्ते हैं। ओमी इस झुठी बेवफाई से गुस्साये अपनी ही सुहागरात में बड़ी क्रुरता से डाॅली को मार देता हैं तो वहीं लंगड़ा अपनी बंदूक से ओमी के आदेश पर केशु को गोली मार देता हैं। धमाके के आवाज से डरी हूई इंदु ओमी के कमरे घुस डाॅली को मृत पाकर हैरान पड़ जाती है। पर वहीं मौजुद कमरबंद को पहचान इंदु कहती है की यह तो उसने चुराया था।
अब दोनों को समझ आती हैं कि इन सभी के जिम्मवारी का कारण लंगड़ा ही हैं जिसने अपने कुटील चालों में सबको गुमराह रखा। विश्वासधात्त और तबाही से गुस्साई इंदु अपने पति लंगड़ा की गर्दन दौली से काट देती है तो वहीं खुद को ठगा और लाचार ओमी, घायल केशु के पहुंचते ही खुद को गोली मार आत्महत्या करता है। अंतिम दृशय में असहाय केशु झुले झुलते निष्प्राण डाॅली और नीचे पड़े मृत ओमी को देखता है।
संगीत
फिल्म का संगीत निर्देशन विशाल भारद्वाज दिया है एवं गीत गुलजार ने लिखे हैं।
गीतों की सूची
परिणाम
'ओमकारा' ने भारतीय बाॅक्स-ऑफिस में आशाजनक सफलतापूर्वक व्यावसायिक एवं समीक्षक रूप में सराहनीय रही। तो वैश्विक रिलीज पर फिल्म ने कुल $16,466,144 अर्जित किए। बावजूद फिल्म की स्याह परिदृश्य और कठोर संवाद पारिवारिक दर्शकों के लिए से काफी असहज बताया गया। लिहाजा 'ओमकारा' युनाइटेड किंगडम के दस श्रेष्ठ फिल्मों की श्रेणी में चुनी गई और ऑस्ट्रेलिया, दक्षिण अफ्रीका एवं संयुक्त राष्ट्र में काफी बेहतरीन रूप से प्रदर्शित हुई। 'ओमकारा' अपने चुस्त पटकथा, बेहतरीन ड्रामा संयोजन और शीर्ष अदाकारों के साथ अजय देवगन और करीना कपूर की यह अब तक की सबसे उत्कृष्ट फिल्मों में गिनी गयी है। निर्देशक विशाल भारद्वाज का कहना था कि लंगड़ा त्यागी की मुख्य नकारात्मक भूमिका के लिये अभिनेता आमिर खान पहली पसंदीदा चयन थे, पर अंततः अभिनेता सैफ अली खान ने इस खल भूमिका को अपने दमदार अदायगी से जीवंत कर दिया, वहीं अभिनेत्री कोंकणा सेन शर्मा को भी सराहनीय अदाकारी की प्रशंसा करते राष्ट्रीय पुरस्कार से नवाजा गया।
येल्लूर, बेज्जूर‌ मण्डल
येल्लूर, बेज्जूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
स्क्रैच (प्रोग्रामिंग भाषा)
स्क्रैच एक खण्ड-आधारित दृश्य प्रोग्रामिंग भाषा है और वेबसाइट की मुख्य रूप से कोडिंग के लिए एक शैक्षिक उपकरण के रूप में ८|8-16 के बच्चों के लिए लक्षित है। साइट के उपयोगकर्ता ब्लॉक-जैसे इण्टरफ़ेस का उपयोग करके वेब पर प्रोजेक्ट बना सकते हैं।  यह सेवा MIT Media Lab द्वारा विकसित की गई है, इसका अनुवाद 70+ भाषाओं में किया गया है, और दुनिया के अधिकांश हिस्सों में इसका उपयोग किया जाता है। स्क्रैच को स्कूल के बाद के केन्द्रों, स्कूलों और कॉलेजों के साथ-साथ अन्य सार्वजनिक शैक्षणिक संस्थानों में पढ़ाया और उपयोग किया जाता है। मार्च 2021 तक, स्क्रैच की आधिकारिक वेबसाइट पर सामुदायिक आँकड़े 6.8 करोड़ से अधिक उपयोगकर्ताओं द्वारा साझा की गई 7.3 करोड़ से अधिक परियोजनाओं और लगभग 3.8 करोड़ आगन्तुक मासिक रूप से वेबसाइट पर आते हैं।
ताजुद्दीन अहमद
ताजुद्दीन अहमद, (बांग्ला: তাজউদ্দীন আহমদ) (जुलाई २३,१९२५ – नवंबर ३,१९७५) एक बांग्लादेशी राजनयिक और स्वतंत्रता सेनानी थे। उन्होंने बांग्लादेश के प्रथम प्रधानमंत्री के रूप में युद्धकालीन अंतरिम सरकार का मुक्ति युद्ध में निर्णायक नेतृत्व किया था। उन्हें बांग्लादेश के जन्म एवं स्वतंत्रता के सबसे प्रभावशाली, निर्णायक एवं सूत्रधारी शख़्सियतों में गिना जाता है। १९७१ के अंतरिम सरकार के उनके नेतृत्व नें बांग्लादेशी राष्ट्रवादियों के विभिन्न राजनीतिक, सामरिक, जातिगत एवं सांस्कृतिक खेमों को एकजुट कर दिया था।
संक्षिप्त जीवनी
अहमद, शेख मुजीबुर्रहमान के बेहद करीबी विश्वासपात्रों में शुमार थे, तथा षाटवीं और सत्तरवीं दशक में वे अवामी लीग के महासचिव हुआ करते थे। उन्होंने १९७० के पाकिस्तानी साधारण चुनावों में अवामी लीग के चुनावी अभियानों के अयोजन व साझेदारी में अहम भूमिका निभाई थी, जिसमें लीग नें ऐतिहासिक संसदीय बहुमत प्राप्त किया था।
ऐयरपहे
ऐयरपहे एक नयनार सन्त थे तमिलनाद मे। उन्होने सातवीं शताब्दी मे पव्रचन दिया |
जीवन
वे कवेरिपूम्पत्तिनम के थे। वैश्य जाति में जन्म लिया। उन्के मन मे, शिव भक्त तो शन्कर भग्वान का अवतार था। उस्का घर को शिव भक्त बुलया। शिव भक्थ तो पूजा किया और प्यार दिया। और जो शिव भक्थ को निवेदन किया सब को इस लोगो को किया। कभी नेहि "नेहि" बुलाया शिव भक्त की इच्चा को।
सर्गेय इवानोविच चुप्रीनिन
साहित्यविद, आलोचक, टीकाकार और उन्नीसवीं-बीसवीं शताब्दी के लेखकों की रचनाओं के संकलनकर्ता और संस्कृति के वाहक सेर्गेय चुप्रीनिन का जन्म १९४७ में अर्खान्गेल्स्क प्रदेश के वेल्स्क नगर में हुआ। १९७१ में रस्तोफ विश्वविद्यालय के भाषा संकाय से एम.ए. करने के बाद इन्होंने सोवियत विज्ञान अकादमी के विश्व साहित्य संस्थान से १९७६ में पीएच.डी. की और फिर १९९३ में भाषाशास्त्र में डाक्टरेट की उपाधि प्राप्त की। १९९९ से सेर्गेय चुप्रीनिन प्रोफेसर हैं।
दिसंबर १९९३ से चुप्रीनिन 'ज़्नामया' (परचम) नामक साहित्यिक पत्रिका के संपादक हैं। इसके साथ-साथ ने गोर्की साहित्य संस्थान में तत्याना बेक के साथ मिलकर सन २००५ तक नए कवियों के लिए कविता के सेमिनार आयोजित करते रहे। १९६९ से सर्गेय चुप्रीनिन के आलोचनात्मक लेख केंद्रीय पत्र-पत्रिकाओं और साहित्यिक पत्रिकाओं में प्रकाशित होते रहे हैं। अलेक्सांदर कुप्रीन, निकालाय उस्पेन्स्की, प्योत्र बबरीकिन, व्लास दराशेविच और निकालाय गुमिल्योफ जैसे लेखकों की रचनावलियों के टीकाकार और संकलनकर्ता के रूप में भी सेर्गेय चुप्रीनिन ने काफी नाम कमाया है।
'सुनो साथियो, वारिसो!... रूसी सोवियत जनकविता' (१९८७), 'रूसी लेखकों की रचनाओं में बीसवीं शताब्दी के शुरू का मास्को' (१९८८), '१९५३ से १९५६ के बीच सोवियत रूसी साहित्य की रचनाएँ' (१९८९) भी इनकी उल्लेखनीय पुस्तकें हैं। इनकी अन्य पुस्तकें हैं- 'आलोचना तो आलोचना है' (१९८८), 'नया रूस और साहित्य की दुनिया' (२००३) और 'आज का रूसी साहित्य- एक मार्गदर्शिका' (२००७)। सेर्गेय चुप्रीनिन की रचनाएँ अंग्रेज़ी, बल्गारी, डच, चीनी, जर्मन, पोलिश, फ्रांसिसी और चेक भाषाओं में अनूदित हो चुकी हैं। सेर्गेय चुप्रीनिन रूसी पेन सेंटर के सदस्य हैं और बहुत से पुरस्कार प्राप्त कर चुके हैं। इसके अलावा वे स्वयं भी कई पुरस्कारों के संयोजक और उनके निर्णायक मंडलों में शामिल हैं।
आर्मीनियाई भाषा
आर्मीनी भाषा (հայերեն) हिन्द-यूरोपीय भाषा-परिवार की यह भाषा मेसोपोटैमिया तथा कॉकस की मध्यवर्ती घाटियों और काले सागर के दक्षिणी पूर्वी प्रदेश में बोली जाती है। यह प्रदेश आर्मीनी जार्जिया तथा अज़रबैजान (उत्तर-पश्चिमी ईरान) में पड़ता है। यह आर्मीनिया गनतंत्र की राजभाषा है। आर्मीनी भाषा को पूर्वी और पश्चिमी भागों में विभाजित करते हैं। गठन की दृष्टि से इसकी स्थिति ग्रीक और हिंद-ईरानी के बीच की है। पुराने समय में आर्मीनिया का ईरान से घनिष्ठ संबंध रहा है और ईरानी के प्राय: दो हजार शब्द आर्मीनी भाषा में मिलते हैं। इन्हीं कारणों से बहुत दिनों तक आर्मीनी को ईरानी की केवल एक शाखा मात्र समझा जाता था। पर अब इसकी स्वतंत्र सत्ता मान्य हो गई है। इसकी अपनी अनन्य लिपि है जिसकी खोज ४०५ ई में हुई थी।
इस भाषा का व्यंजनसमूह मूल रूप से भारतीय और काकेशी समूह की जार्जी भाषा से मिलता जुलता है। प्‌ त्‌ क्‌ व्यंजनों का ब्‌ द् ग्‌ से परस्पर व्यत्यय हो गया है। उदाहरणार्थ, संस्कृत वश के लिए आर्मीनी में 'तस्न' शब्द है। संस्कृत पितृ के लिए आर्मीनी में ह्यर है। आदिम भारोपीय भाषा से यह भाषा काफी दूर जा पड़ी है। संस्कृत द्वि और त्रि के लिए आर्मीनी में एर्कु और एरेख शब्द हैं। इसी से दूरी का अनुमान हो सकता है। व्याकरणत्मक लिंग प्राचीन आर्मीनी में भी नहीं मिलता। संस्कृत 'गौ' के लिए आर्मीनी में केव्‌ है। ऐसे शब्दों से ही आदि आदिम आर्यभाषा से इसकी व्युत्पत्ति सिद्ध होती है। आर्मीनी अधिकतर बोलचाल की भाषा रही है। ईरानी शब्दों के अतिरिक्त इसमें ग्रीक, अरबों और काकेशी के भी शब्द हैं।
चांगरोड़
चाँगरोड़ (Changroad) भारत के हरियाणा राज्य के चरखी दादरी ज़िला में, जिला मुख्यालय से दक्षिण दिशा में 17 किलोमीटर व राष्द्रीय राजमार्ग संख्या 148बी से 1.5 किलोमीटर दूर स्थित एक गाँव है।
लियाम हैचर
लियाम हैचर (जन्म 17 सितंबर 1996) एक ऑस्ट्रेलियाई क्रिकेटर हैं। उन्होंने 5 अक्टूबर 2015 को क्रिकेट ऑस्ट्रेलिया XI के लिए अपना लिस्ट ए डेब्यू 2015-16 के मेटाडोर बीबीक्यू वन-डे कप में किया था। उन्होंने 29 अक्टूबर, 2015 को क्रिकेट ऑस्ट्रेलिया XI के लिए प्रथम श्रेणी में पदार्पण किया, न्यूजीलैंड के खिलाफ न्यूजीलैंड के दौरे के हिस्से के रूप में न्यूजीलैंड के खिलाफ मैच में।
फर्नँडो कॉलर दे मेलो
फर्नांडो अफोंसो कोलोर डी मेलो ( पुर्तगाली उच्चारण:   [feɐ̃nˈdu aˈfõsu ˈkʒloˈ dɔi ˈmɛlu] ; जन्म 12 अगस्त, 1949) ब्राजील के एक राजनेता हैं जिन्होंने 1990 से 1992 तक ब्राजील के 32 वें राष्ट्रपति के रूप में सेवा की, जब उन्होंने अपने असफल प्रयास को रोकने के लिए इस्तीफा दे दिया। ब्राजील सीनेट द्वारा महाभियोग कामुकदमा । कोलोर ब्राजील की सैन्य सरकार के अंत के बाद सीधे लोगों द्वारा चुने गए पहले राष्ट्रपति थे । वह 40 साल की उम्र में ब्राजील के इतिहास में सबसे युवा राष्ट्रपति बने। राष्ट्रपति पद से इस्तीफा देने के बाद, भ्रष्टाचार के आरोपों पर महाभियोग का मुकदमाजारी रखा। कोलोर को सीनेट द्वारा दोषी पाया गया और आठ साल (1992-2000) के लिए निर्वाचित पद संभालने से अयोग्य घोषित कर दिया गया। बाद में उन्हें वैध सबूतों की कमी के लिए ब्राजील के सुप्रीम फेडरल कोर्ट के समक्ष अपने न्यायिक परीक्षण में साधारण आपराधिक आरोपों से बरी कर दिया गया ।
वायुराशि
वायुराशि के उत्पत्तिस्थान को स्रोतक्षेत्र (source regions) कहते हैं। प्रतिचक्रवातीय क्षेत्र इस प्रकार की वायुराशि की उत्पत्ति के लिए उपयुक्त स्थान है, जैसे वायुराशि के प्रमुख क्षेत्र कैनाडा का हिमाच्छादित ध्रुववृत्तीय मैदान, शीतकाल में साइबेरिया, उष्ण कटिबंधी महासागरों के विस्तृत क्षेत्र तथा गरम एवं शुष्क सहारा क्षेत्र। वायुराशि अधिक समय तक अपने उत्पत्ति स्थान पर नहीं ठहर सकती है, बल्कि शीघ्रता से बाहर की ओर चलना प्रारंभ कर देती है। इसका क्षेत्र इतना विशाल एवं गति इतनी मंद होती है कि चलते समय इसकी विशेषताओं में अंतर होता जाता है। जब दो वायुराशियों के ताप और आर्द्रता में अंतर होता है, तो ये सरलता से आपस में नहीं मिल पाती हैं और इनके बीच में सीमांत क्षेत्र बन जाता है, जिसके दोनों ओर दो प्रकार के ताप पाए जाते हैं।
वायुराशि के भेद
(1) गरम वायुराशि (I) warm stable air mass (ii)warm unstable air mass (2) शीतल वायुराशि (I) cold stable air mass (ii)cold unstable air mass (1) आर्कटिक वायुराशि
(2) ध्रुवीय वायुराशि
(3) उष्णकटिकंधी वायुराशि
(4) विषुवतीय वायुराशि
(1) समुद्री वायुराशि
(2) महाद्वीपी वायुराशि
अवस्थाएँ
प्रत्येक वायुराशि के जीवन की तीन अवस्थाएँ होती हैं :
1. परिवर्तन - आक्रांत भूमि के गुणों के अनुसार वायुराशि में परिवर्तन होने की अवस्था।
2. मध्यगत - वायुराशि के निजी मूल गुणों के समाप्त हो जाने पर, आक्रांत भूमि की वायु में परिवर्तन होनेवाली अवस्था।
3. अस्तित्वहीनता - जब वायुराशि का अस्तित्व समाप्त हो जाता है और नवीन रूप धारण कर लेती है।
चम्फाई ज़िला
चम्फाई ज़िला भारतीय राज्य मिज़ोरम के आठ ज़िलों में से एक है। यह ज़िला उत्तर में मणिपुर राज्य के चुराचांदपुर ज़िला, पश्चिम में अइज़ोल तथा सेरछिप ज़िला पूर्व तथा दक्षिण में म्यांमार देश से घिरा है। ज़िले का क्षेत्रफल 3185.83 किमी² है। इस ज़िले का मुख्यालय चम्फाई है।
प्रखण्ड
इस ज़िले में चार तहसीलें पूर्वी लुंगदार (कुछ हिस्सा), खवज़ोल, खवबुंग तथा नागोपा हैं। यहाँ चार ग्राम विकास खण्ड चम्फाई, खवबुंग, खवज़ोल तथा नगोपा हैं। ज़िले में पाँच विधानसभा क्षेत्र चम्फाई, खवबुंग, खवाई, खवज़ोल तथा नगोपा हैं। ज़िले में ८८ मानव जनसंख्या वाले गाँव हैं, जिनमे से ७६ से राजस्व प्राप्त होता है।
जनसांख्यिकी
भारत की जनगणना २०११ के अनुसार चम्फाई ज़िले की जनसंख्या १२५,७४५ है, जो कि ग्रेनेडा राष्ट्र के लगभग बराबर है। जनसंख्या की दृष्टि से इस ज़िले का भारत के ६४० ज़िलों में ६१०वाँ स्थान है। ज़िले का जनसंख्या घनत्व 39 PD/sqkm है। ज़िले की वर्ष २००१-११ के मध्य जनसंख्या वृद्धि दर १६.०१% रही। ज़िले की लिंगानुपात दर ९८४ महिलाएँ प्रति १००० पुरुष तथा साक्षरता दर ९५.९१% है।
धर्म
यहाँ का प्रमुख बहुसंख्यक धर्म ईसाई है, जो कि कुल जनसंख्या का ९८.१७% है। अन्य अल्पसंख्यक धर्म हिन्दू ०.८५%, मुस्लिम ०.५६%, अन्य ०.१५%, बौद्ध ०.१२%, जैन ०.०४% तथा सिक्ख ०.०१% हैं। ०.१०% लोगों ने अपने धर्म का उल्लेख नहीं किया है।
चन्देल (बहुविकल्पी)
चन्देल अथवा चंदेल से निम्लिखित आशय हो सकते हैं:
अल्ताफ हुसैन हाली
अल्ताफ हुसैन हाली :
अल्ताफ हुसैन हाली उर्दू के प्रसिद्ध कवि एवं लेखक थे । हरियाणा के ऐतिहासिक शहर पानीपत के रहने वाले थे | इनका जन्म 11 नवंबर 1837 ईस्वी में हुआ । इनके पिता का नाम इजद बख्श व माता का नाम इमता-उल-रसूल था ।
शुरुआती जिंदगी कुछ इस तरह की थी कि जन्म के कुछ समय के बाद ही इनकी माता का देहांत हो गया । 'हाली' जब 9 वर्ष के थे तो इनके पिता का देहांत हो गया । 'हाली' उर्दू के शायर में प्रथम आलोचक के तौर पर प्रख्यात थे । माता-पिता के देहांत के बाद शिक्षा का समुचित प्रबंध नहीं हो सका और इन्हीं परिस्थितियों के बीच 'हाली' के बड़े भाई इम्दाद हुसैन व  उनकी दोनों बड़ी बहनों इम्ता-उल-हुसैन व वजीह-उल-निसां ने 'हाली' की इच्छा के विरुद्ध उनका विवाह इस्लाम-उल-निसां से कर दिया और इन सब परिस्थितियों में हाल ही अपनी शिक्षा व्यवस्थित तरीके से करने में असफल हो रहे थे । इसके बारे में 'हाली की कहानी हाली की जुबानी' में बड़े पश्चाताप से लिखा है कि "डेढ़ बरस दिल्ली में रहते हुए मैंने कालिज को कभी आंख से देखा भी नहीं ।"
और अंत में, 30 सितंबर 1914 ईस्वी को नवजागरण के अग्रदूत 'मौलाना अल्ताफ हुसैन हाली' का देहांत हो गया ।
'मुसद्दस-ए-हाली', 'यादगार-ए-हाली', 'हयात-ए-हाली', 'हयात-ए-जावेद', 'मजलिस उलिनसा', 'तिरिया के मजमुम' आदि ग्रन्थ ।
निष्कर्ष :
'अल्ताफ हुसैन हाली' बिना पक्षधरता के रचनाकार थे। डॉ. एहतेमाम हुसैन ने लिखा है कि "हाली को बदलती हुई सभ्यता का प्रतिनिधि कहना असंगत न होगा । वे न तो पुरानी बातों पर आग्रहपूर्वक अड़े रहने के पक्ष में थे और न बिना सोचे-समझे नयी बातों को ग्रहण करने पर ।"
संदर्भ ग्रंथ :
1 )  हयाते-जावेद - मौलाना अल्ताफ हुसैन 'हाली' ।
2) ऊर्दू साहित्य का आलोचनात्मक इतिहास - एहतेशाम हुसैन ।
कोरो सागर
कोरो सागर (Koro Sea) प्रशांत महासागर का एक सागर है। इसके पश्चिम में फ़िजी का विति लेवु द्वीप और पूर्व में फ़िजी का ही लाउ द्वीपसमूह स्थित है। सागर का नाम लोमइवीती द्वीपसमूह के कोरो द्वीप पर पड़ा है।
अष्टबाहु
अष्टबाहु (आक्टोपस) मोलस्का संघ का एक समुद्री प्राणी है। इस रात्रिचर जीव को डेविलफिश भी कहते हैं। इसी संघ में घोंघा, सीप, शंख इत्यादि जीव भी हैं। अष्टबाहुओं की गणना शीर्षपाद वर्ग में की जाती हैं। शीर्षपाद वर्ग के जीवों की अपनी कुछ विशेषताएँ हैं जो अन्य चूर्णप्रावारो (मोलस्कों) में नहीं पाई जातीं। मुख्य विशेषताएँ निम्नलिखित हैं: उनके शरीर की रचना तथा संगठन अन्य जातियों से उच्च कोटि की होती है। वे आकार में बड़े सुडौल, बहुत तेज चलनेवाले, मांसाहारी, बड़े भयानक तथा कूर स्वभाव के होते हैं। बहुतों में प्रकवच (बाहरी कड़ा खोल) नहीं होता। ये पृथ्वी के प्राय: सभी उष्ण समुद्रों में पाए जाते हैं।
मसिक्षेपी (कटल फिश), कालक्षेपी (लोलाइगो), सामान्य अष्टबाहु, स्क्विड तथा मृदुनाविक (आर्गोनॉट) अष्टबाहुओं के उदाहरण हैं। पूर्ण वयस्क भीम (जाएँट) स्क्विड की लंबाई ५० फुट, नीचे के जबड़े ४ इंच तक लंबे और आंखों का व्यास १५ इंच तक होता है।
अष्टबाहु का कोमल, गोलाकार या अंडाकार शरीर दस सेंटीमीटर से लेकर करीब बीस-पचीस फुट तक लंबा हो सकता है। इसमें कवच नहीं पाया जाता है या अविकसित होता है। इसकी आठ लचीली भुजाएँ होती है जिनके ऊपर भीतर की ओर अवृंत चूषक की दो पंक्तियाँ होती हैं। इन्हीं बाहुओं के सहारे यह आत्मरक्षा करता है या शिकार पकड़ता है। शत्रु के समीप आने पर यह काले द्रव का धुआँ अपनी मसीग्रन्थि से निकालता है जिससे इसकी रक्षा होती है। इसके सिर पर दो स्पष्ट नेत्र होते हैं और सिर के पश्च-अधरतल पर साइफन होता है। चीन और इटली में इसका भोज्य पदार्थ के रूप में प्रयोग होता है। सभी अष्टबाहु जहरीले होते हैं परन्तु सिर्फ नीले छ्ल्ले वाले अक्टोपस का विष ही मनुष्य के लिए घातक होता है। यहां तक कि इसे दुनिया के सबसे विषधर जीवों में से एक माना जाता है।
परिचय
अष्टबाहु मांसाहारी होते हैं। बहुत से अष्टबाहु एक साथ रहते हैं। और अपने लिए पत्थरों या चट्टानों का एक आश्रयस्थल बना लेते हैं। वे एक साथ रात को खाने की खोज में निकलते हैं और फिर अपने आश्रयस्थल पर लौट आते हैं। मोती के लिए डुबकी लगानेवाले गोताखोर, या समुद्र में नहानेवाले, बहुधा इनकी शक्तिशाली बाहुओं और चूषकों के फंदों में पड़कर घायल हो जाते हैं। यूरोप के दक्षिणी किनारे की बहुत सी मछलियाँ इनके कारण नष्ट हो जाती हैं। अष्टबाहु जब अपनी आठ बाहुओं को फैलाकर समुद्र तल पर रेंगता सा तैरता है तो एक बड़े मकड़े के सदृश दिखाई देता है। इसका पानी में तैरकर एक स्थान से दूसरे स्थान तक जाना भी बड़े विवित्र ढंग से होता है। तैरते समय अष्टबाहु अपने कीप से मुंह से बड़े बल से पानी को बाहर फेंकता हैं और इसी से जेट विमान की तरह पीछे की ओर चल पाता है। साथ ही उसकी आठों बाहुएँ भी, जो अब पांव का कार्य करती हैं, उसे उसी तरफ बढ़ने में सहायता पहुँचाती हैं। इस प्रकार वह सामने देखता रहता है और पीछे हटता रहता है। इसका तंत्रिकातंत्र और आंखें इसी वर्ग के अन्य प्राणियों की तुलना में अधिक विकसित होती हैं। संतुलन तथा दिशा बतानेवाले अंग, उपलकोष्ठ (स्टैटोसिस्ट) और घ्राणतंत्रिका भी सिर पर पाई जाती हैं इसकी त्वचा में रंग भरी कोशिकाएँ होती हैं, जिनकी सहायता से यह अपनी परिस्थिति के अनुसार रंग बदलता है। इस विशेषता से इसको बहुधा अपने शत्रुओं से बचने में सहायता मिलती है।
मृदुनाविक (आर्गोनॉट) भी अष्टबाहु जाति का प्राणी है जो खुले समुद्र के ऊपरी तल पर तैरता पाया जाता है। मादा मृदुनाविक में एक बाह्म प्रकचव होता है, जो बहुत सुदर, कोमल और कुंतलाकार होता है। यह प्रकवच इस जंतु की दो बाहुओं के बहुत चौड़े और चिपटै सिरो की त्वचा के रस से बनता है और ये बाहुएँ उनको बड़ी सुदंरता से उठाए रहती हैं। जब तक अंडे परिपक्व होकर फूटते नहीं तब तक मादा इसी बाह्म प्रकवच में रखकर अंडे को सेती हैं। नर मृदुनाविक में, जो स्त्री मृदुनाविक से छोटा होता है, बाह्म प्रकवच नहीं होता।
प्रजनन एवं विकास
अष्टबाहु नर तथा स्त्री (मादा) दोनों ही प्रकार के होते हैं और उसकी पिछली एक बाहु के रूप में कुछ भेद होता है। इसको निषेचांगीय (हेक्टोकौटिलाइज्ड) बाहु कहते हैं बह याहु प्रजनन के लिए अंडों के निषेचन (फ़र्टिलाइजेशन) में काम आती है। नर में दो प्रजनन ग्रंथियाँ और मादा में दो प्रजनन नलियाँ होती है। सहवास में नर अपनी निषेचांगीय बाहु को, जिसमें शुक्रभर (स्पमैटोफ़ोर्स) होते हैं, स्त्री की प्रावार गुहा (मैंटलकैबिटी) में डालकर अपने शरीर से उस बाहु का पूर्ण विच्छेद कर देता है। बाहु में के शुक्राणुओं से अंडे तब निषिक्त हो जाते हैं। मादा अपने अंडों को या तो छोटे-छोटे समूहों में या एक से एक लिपटे एक डोरे के रू प में देती है और किसी बाहरी पदार्थ से लटका देती है।